Viisi laukausta senaatissa

Viisi laukausta senaatissa () on Yleisradion tuottama ja Åke Lindmanin ohjaama ruotsinkielinen televisioelokuva vuodelta 1992. Draamaa ja dokumenttimateriaalia yhdistävä elokuva kertoo tapahtumista, jotka johtivat Eugen Schaumanin tekemään Suomen kenraalikuvernööri Nikolai Bobrikovin murhaan vuonna 1904.

Lindman laati elokuvan käsikirjoituksen yhdessä historioitsija Seppo Zetterbergin kanssa. Zetterberg toimii elokuvassa myös kertojana, ja tarina perustuu hänen vuonna 1986 julkaistuun kirjaansa aiheesta. Schaumania esittää Mats Långbacka ja Bobrikovia Ernst Romanov. Elokuvaa kuvattiin Suomen ohella Liettuassa.

Lähteet

Aiheesta muualla
Otteita elokuvasta Ylen sivustolla

Suomalaiset televisioelokuvat
Vuoden 1992 suomalaiset elokuvat
Suomalaiset historialliset draamaelokuvat
Åke Lindmanin ohjaamat elokuvat
Suomalaiset tositapahtumiin perustuvat elokuvat